Utforskeren John McDouall Stuart reiste gjennom området i 1862 på sin vellykkede tredje reise over kontinentet fra nord til sør. 4. juli 1862 kryssa Stuart Katherine-elva 90 km oppstrøms fra den nåværende byen, og skrev ned i dagboka si: "Jeg kom over enda en stor bekk, som rant mot sørvest og kom fra nordøst, denne kalte jeg 'Katherine', til ære for for den andre datteren av pastoralisten James Chambers Esq.". Det er noen som tviler på Stuarts nøyaktighet. Chambers sin kone het Katherine, men ifølge de fleste kilder het datteren Catherine med C.